Il-Prim Ministru ta’ Lesotho, ħarab lejn l-Afrika t’Isfel, waqt li qed jallega li suldati tal-armata tal-pajjiż, ħadu l-kontroll tal-pajjiż f’kolp ta’ stat. Huwa qal li ħajtu tinsab f’periklu. Thomas Thabane qal li hu lest li jerġa lura f’pajjiżu hekk kif ikollu l-konferma li mhux se jinqatel. L-armara ċaħdet li wetqet kolp ta’ stat. Lesotho fin-naħa t’isfel tal-kontinent Afrikan għadda minn sensiela ta’ kolpi ta’ stati mill-indipendenza fl-1966. Aktar kmieni: Suldati tal-armata f’Lesotho, fin-naħa t’isfel tal-kontinent Afrikan, ħadu l-kontroll tal-kwartieri tal-pulizija f’attentat ta’ kolp ta’ stat. Il-Ministru tal-iSports Thesele Maseribane kienet ikkwotata tgħid li t-truppi ċċirkondaw ukoll ir-residenza uffiċjali tal-istat li hija binja ewlenija tal-gvern. Hemm rapporti ta’ sparar fil-kapitali Maseru u l-istazzjonijiet tar-radju lokali mhumiex jaħdmu. Ġeografikament, Lesotho hija ċċirkondata mill-Afrika t’Isfel.